
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1459 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Κήρυξη έκτασης ως αναδασωτέας εμβαδού 2,437 


στρεμμάτων στη θέση άνωθεν του οικισμού “Ανω 
Ποταμιά 11 περιφέρειας Δ.Δ. Ανω Ποταμιάς του Δή¬ 
μου Ακράτας του Νομού Αχάίας. 1 

Τροποποίηση εγκεκριμένου σχεδίου διανομής οικι¬ 
σμού Κωστακιών Δ, Αρτας στο κληροτεμάχιο με 

αρ. 1149. 2 

Τροποποίηση ρυμοτομικού σχεδίου Καρδιτσομάγου- 

λας - Ο.Τ. 45. 3 

Τροποποίηση του εγκεκριμένου ρυμοτομικού σχεδίου 
πόλεως Πύλης με την μετατόπιση Ρ.Γ. στο Ο.Τ 8.. 4 


Α ΠΟΦΑΣΕΙ Σ 

Αριθμ. 4280 (1) 


Κήρυξη έκτασης ως αναδασωτέας εμβαδού 2,437 στρεμ¬ 
μάτων στη θέση άνωθεν του οικισμού “Άνω Ποταμιά" 
περιφέρειας Δ.Δ. Άνω Ποταμιάς του Δήμου Ακράτας 
του Νομού Αχα'ΐας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος της Χώρας. 

2. Τις διατάξεις του ν. 2503/1997 “Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις”. 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε 
“Άσκηση αρμοδιοτήτων Γενικού Γραμματέα Περιφέρει¬ 
ας Δυτ. Ελλάδας επί θεμάτων ΔΑΣΙΚΩΝ και μεταβίβα¬ 
ση του δικαιώματος υπογραφής στους Προϊσταμένους 
Υπηρεσιακών Μονάδων της Περιφέρειας”. 

4. Τις διατάξεις του ν. 998/1979 “Περί προστασίας των 
Δασών και των δασικών εκτάσεων" και συγκεκριμένα: 

α) Του άρθρου 41 παρ. 1, όπως συμπληρώθηκε με το 
ν.3208/2003. 

β) Του άρθρου 38 παρ. 2 

γ) Του άρθρου 70 παρ. 3 του ν.998/1979, όπως αντι- 
καταστάθηκε με το ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 3548/8.11.2005 πρόταση του Δασαρ¬ 
χείου Αίγιου “περί κηρύξεως εκτάσεως ως αναδασω¬ 
τέας” συνολικού εμβαδού 2,437 στρεμμάτων στη θέση 
άνωθεν του οικισμού “Άνω Ποταμιά” περιφέρειας Δ.Δ 
Ανω Ποταμιάς του Δήμου Ακράτας του Νομού Αχάίας, 
αποφασίζουμε: 

Κηρύσσουμε ως Αναδασωτέα, με σκοπό την αποκα¬ 
τάσταση με φυσική αναγέννηση ή τεχνητή αναδάσω¬ 
ση, της δασικής βλάστησης που καταστράφηκε από 
πυρκαγιά που έγινε στις 29.3.2005, την έκταση του 
δημοσίου δάσους ελάτης σε μίξη με μαύρη πεύκη, 
με υπόροφο από κέδρα, σε ποσοστό κάλυψης 80%, 
συνολικού εμβαδού δύο χιλιάδων τετρακοσίων τρι¬ 
άντα επτά τετραγωνικών μέτρων ( 2.437 τ.μ ), στη 
θέση άνωθεν του οικισμού «Άνω Ποταμιά» περιφέ¬ 
ρειας Δ..Δ Ανω Ποταμιάς του Δήμου Ακράτας του 
Νομού Αχα'ΐας και η οποία προσδιορίζεται από τα 
τμήματα Α’ (Εμβ.=2.070 τ.μ) και Β’ (Εμβ.=367 τ.μ.), με 
στοιχεία (Α,Β,Γ,Δ,Ε,Ζ,Η,Θ,Α) και (Ι,Κ,Λ,Μ,Ι) αντίστοιχα, 
όπως αυτά φαίνονται στο συνημμένο τοπογραφι- 
κό διάγραμμα με κλίμακα 1:1000 το οποίο αποτελεί 
αναπόσπαστο μέρος της απόφασης αυτής και έχει 
όρια: 

Τμήμα Α’ 

Βόρεια: Με δημόσιο δάσος 

Νότια: Με γεωργικές εκτάσεις 

Ανατολικά: Με αυλάκι και γεωργικές εκτάσεις 

Δυτικά: Με αγροτική οδό 

Τμήμα Β’ 

Βόρεια: Με δημόσιο δάσος 
Νότια: Με δημόσιο δάσος 
Ανατολικά: Με αγροτική οδό 
Δυτικά: Με δημόσιο δάσος 

Η παρούσα ισχύει μετά τη δημοσίευσή της στο Δήμο 
Ακράτας και στο Δημοτικό Διαμέρισμα Ανω Ποταμιάς, 
σύμφωνα με το άρθρο 37 του ν. 3200/1955. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Πάτρα, 23 Νοεμβρίου 2005 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

Αριθμ. 2125 (2) 

Τροποποίηση εγκεκριμένου σχεδίου διανομής οικι¬ 
σμού Κωστακιών Δ. Άρτας στο κληροτεμάχιο με 
αρ. 1149. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις των άρθρων 3 και 70 του από 17.7.1923 
ν.δ. «περί σχεδίων πόλεων κ.λπ.». 

2. Τις διατάξεις του άρθρου 5 του ν. 3200/1955 «περί 
διοικητικής αποκεντρώσεως», όπως τροποποιήθηκαν 
και συμπληρώθηκαν. 

3. Τις διατάξεις του άρθρου 1 του α.ν. 314/1968, όπως τρο¬ 
ποποιήθηκαν και συμπληρώθηκαν με το ν.δ. 1018/1971. 

4. Τα άρθρα 10 και 29 του ν. 3044/2002 (ΦΕΚ 197 Α’) 

5. Την υπ’ αριθμ. 18/2003 (αρ. πρ. 29454/21.7.2003) εγκύ¬ 
κλιο ΥΠΕΧΩΔΕ. 

6. Το εγκεκριμένο σχέδιο διανομής οικισμού Κωστα¬ 
κιών. 


7. Την υπ’ αριθμ. 2008/2005 απόφαση του Δημοτικού 
Συμβουλίου Αρτας, κατά της οποίας ουδεμία ένσταση 
υποβλήθηκε. 

8. Την υπ’ αριθμ. πρακτικού 6 της 12.10.2005 γνωμοδό¬ 
τηση του Συμβουλίου Χ.Ο.Π Ν. Αρτας, αποφασίζουμε: 

Για την τροποποίηση του εγκεκριμένου σχεδίου δια¬ 
νομής οικισμού Κωστακιών στο κληροτεμάχιο 1149 με 
δημιουργία νέας δημοτικής οδού πλάτους 6,00μ., όπως 
φαίνεται χρωματισμένο στο τοπογραφικό διάγραμμα 
του Τοπογράφου Μηχανικού Ε. Φούζα, που συνοδεύει 
την παρούσα. 

Από τις διατάξεις της απόφασης αυτής δεν προκύπτει 
δαπάνη εις βάρος του Δήμου Αρταίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αρτα, 21 Δεκεμβρίου 2005 

Ο Νομάρχης 
ΛΑΜΠΡΟΣ ΡΙΖΟΣ 

Αριθμ. 1463 (3) 

Τροποποίηση ρυμοτομικού σχεδίου Καρδιτσο- 
μάγουλας - Ο.Τ. 45. 

Ο ΝΟΜΑΡΧΗΣ ΚΑΡΔΙΤΣΑΣ 

Έχοντας υπόψη: 

1) Τις διατάξεις του ν.δ/τος της 17.7.1923 (ΦΕΚ 223/ 
Α’) «περί σχεδίων πόλεων κ.λπ.», όπως μεταγενέστερα 
τροποποιήθηκε και συμπληρώθηκε και δη τα άρθρα 3 
και 70 αυτού. 

2) Τις διατάξεις του άρθρου 6 του ν. 1337/1983 (ΦΕΚ 33/ 
Α’) «περί επεκτάσεως πολεοδομικών σχεδίων κ.λπ.», όπως 
μεταγενέστερα τροποποιήθηκε και συμπληρώθηκε. 

3) Τις διατάξεις του άρθρου 8 του ν. 3200/1955 (ΦΕΚ 
97/Α’). 

4) Τις διατάξεις του άρθρου 3 ν. 2218/1994 (ΦΕΚ 90/Α’) 
«περί ιδρύσεως Νομαρχιακής Αυτοδιοικήσεως κ.λπ.», 
όπως μεταγενέστερα τροποποιήθηκε και συμπληρώ¬ 
θηκε. 

5) Τις διατάξεις του άρθρου 10 του ν. 3044/2002 (ΦΕΚ 
197/Α’) σύμφωνα με το οποίο τροποποιήθηκε το άρθρο 
29 του ν. 2831/2000 (ΦΕΚ 140/Α’) 

6) Το από 1924 υφιστάμενο σχέδιο διανομής του οικι¬ 
σμού Καρδιτσομάγουλας του νυν Δήμου Καρδίτσας. 

7) Την υπ’ αριθμ. 201/2004 απόφαση του Δημοτικού 
Συμβουλίου του Δήμου Καρδίτσας, σύμφωνα με την 
οποία αποφασίζεται η τροποποίηση του εγκεκριμένου 
ρυμοτομικού σχεδίου Καρδιτσομάγουλας στο Ο.Τ. 45 
με την δημιουργία διαμπερούς πεζοδρόμου εύρους 
5 πι στην θέση παλιού δημοτικού αύλακα. 


8) Την υπ’ αριθμ. 161/10.3.2005 εισήγηση της Δ/νσεως 
Πολεοδομίας προς το ΣΧΟΠ Ν. Α. Καρδίτσας. 

9) Την υπ’ αριθμ. 10/22.3.2005 γνωμοδότηση του ΣΧΟΠ 
Ν. Α. Καρδίτσας. 

10) Το γεγονός ότι από τις κανονιστικές διατάξεις 
αυτής της αποφάσεως σύμφωνα και με το 6378/7.7.2004 
έγγραφο του Δήμου Καρδίτσας, δεν προκαλείται δα¬ 
πάνη εις βάρος του οικείου Δήμου. 

Επειδή 

Ο αναφερόμενος πεζόδρομος δημιουργείται στην 
θέση παλιού δημοτικού αύλακα στο Ο. Τ. 45, ο οποίος 
σήμερα σαν ανενεργός έχει επιχωθεί και λειτουργεί 
σαν δρόμος 

Γί αυτό, αποφασίζουμε: 

Τροποποιούμε το εγκεκριμένο ρυμοτομικό σχέδιο του 
οικισμού Καρδιτσομάγουλας του Δήμου Καρδίτσας, στο 
Ο. Τ. 45, ως εξής: 

- Δημιουργείται πεζόδρομος εύρους 5,00 πι διαμπερής, 
στην θέση παλιού σήμερα ανενεργού δημοτικού αύλακα, 
όπως στο ρυμοτομικό διάγραμμα το συνοδεύον την 
παρούσα απόφαση φαίνεται. 

Η παρούσα απόφαση συνοδεύεται από ένα ρυμοτο¬ 
μικό διάγραμμα και δημοσιεύεται στην Εφημερίδα της 
Κυβερνήσεως, η δε ισχύς της αρχίζει από την ημέρα της 
δημοσιεύσεώς της στην Εφημερίδα της Κυβερνήσεως. 

Καρδίτσα, 8 Δεκεμβρίου 2005 
Ο Νομάρχης 

ΒΑΣΙΛΕΙΟΣ ΑΝΑΓΝΩΣΤΟΠΟΥΛΟΣ 




ΤΟΠΟΓΡΑΟΙΚΟ ΔΙΑΓΡΑΜΜΑ ΟΙΚΟΠΕΔΩΝ 

Η ΔΗΜ. ΑΤΑ ΑΚ Α ηρος δημιουργία ΚΧ. 

σττν Καρόιχοομαγούλα Μλίμ.ΓδΟΟ 
Ο ΣΥΝ ΤΑ Ξ Α Σ 

Αριθμ. 2940 (4) 

Τροποποίηση του εγκεκριμένου ρυμοτομικού σχεδίου 
πόλεως Πύλης με την μετατόπιση Ρ.Γ. στο Ο.Τ 8. 

Ο ΝΟΜΑΡΧΗΣ ΤΡΙΚΑΛΩΝ 

Έχοντας υπόψη: 

1. Τις διατάξεις των άρθρων 3 και 70 του ν.δ/τος της 
17.7.1923, (ΦΕΚ228Α) «περί σχεδίων πόλεων κ.λπ.» όπως 
τροποποιήθηκαν και συμπληρώθηκαν μεταγενέστερα. 

2. Τις διατάξεις του άρθρου 29 του ν. 2831/2000 (Φ.Ε.Κ. 
140 Α) « περί τροποποίησης του Γενικού Οικοδομικού 
Κανονισμού (ν. 1577/1985) και άλλων διατάξεων», όπως 
αντικαταστάθηκε με το άρθρο 10 του ν. 3044/2002 
(Φ.Ε.Κ. 197Α) «περί Μεταφοράς Συντελεστή Δόμησης 
και ρυθμίσεις άλλων θεμάτων..». 

3. Τις διατάξεις του άρθρου 5 του ν.3200/1955 «περί 
διοικητικής αποκεντρώσεως» όπως τροποποιήθηκαν και 
συμπληρώθηκαν με το ν. Δ/γμα 732/1970. 

4. Τις διατάξεις του άρθρου 3 του ν. 2218/1994 ( ΦΕΚ 
90Α/13.6.1994) «Ίδρυση Νομαρχιακής Αυτοδιοίκησης 
τροποποίηση διατάξεων για την πρωτοβάθμια αυ¬ 
τοδιοίκηση και την περιφέρεια και άλλες διατάξεις» 
όπως συμπληρώθηκε με τις διατάξεις του ν. 2240/1994 
(ΦΕΚ153Α/16.9.1994). 

5. Την υπ’ αριθμ. 26386/1147/21.3.1988 Απόφαση ΥΠΕ- 
ΧΩΔΕ Έγκριση Γ.Π.Σ. Πύλης". 

6. Την υπ’ αριθμ. 193/29.1.1993 π.δ. «περί εγκρίσεως της 
πολεοδομικής μελέτης ΠΈ. Αναθεώρησης Πύλης». 

7. Την υπ’ αριθμ. 214/2004 απόφαση του Δημοτικού 
Συμβουλίου Δήμου Πύλης. 


8. Το υπ’ αριθμ. 2171/24.5.2005 έγγραφο του Δήμου 
Τρικκαίων. 

9. Την υπ’ αριθμ. 1566/31.8.2005 έγγραφη εισήγηση 
της Δ/νσης Πολ/μίας και Περ/ντος προς το ΣΧΟΠ. Ν. 
Τρικάλων. 

10. Την υπ’ αριθμ. 3η/πρ. 578.9.2005 γνωμοδότηση του 
ΣΧΟΠ. 

Και επειδή 

με την μετατόπιση της ρυμοτομικής γραμμής: 

α) Ευθυγραμμίζεται η ρυμοτομική γραμμή με την γωνία 
του Ο.Τ 9. 

β) Το πλάτος της Ε.Ο Τρικάλων - Άρτας αποκτά ενιαίο 
πλάτος 14,00 μ., αποφασίζουμε: 

Εγκρίνεται η τροποποίηση του εγκεκριμένου σχεδίου 
πόλεως Πύλης με μετατόπιση της ρυμοτομικής γραμμής 
επί της οδού Τρικάλων-Αρτης, στο Ο.Τ 8 

όπως φαίνεται στο συνημμένο σχεδιάγραμμα σε κλί¬ 
μακα 1:500 το οποίο αποτελεί αναπόσπαστο μέρος της 
παρούσας. 

Από τις διατάξεις της απόφασης αυτής, δεν προκαλεί- 
ται δαπάνη σε βάρος του προϋπολογισμού του Δήμου 
Πύλης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 20 Δεκεμβρίου 2005 

Ο Νομάρχης 
ΗΛΙΑΣ ΒΛΑΧΟΓΙΑΝΝΗΣ 

